चिचंडा में किसान के खेत में लगी आग, नर्सरी जलने से बची
नपा की फायर ब्रिगेड ने पहुंचकर बुझाई आग
भास्कर संवाददाता| मुलताई
प्रभात पट्टन ब्लॉक के चिचंडा में सोमवार को एक किसान के खेत में आग लग गई। आग से गेहूं की फसल जल गई। फायर बिग्रेड ने पहुंचकर आग बुझाई। समय रहते आग पर काबू नहीं पाया जाता तो समीप ही लगी नर्सरी में भी आग लग जाती। चिचंडा निवासी किसनलाल शिवहरे के खेत में दोपहर में आग लगी। आसपास खेतों में काम कर रहे किसानों ने बुझाने का प्रयास किया लेकिन काबू नहीं पाया जा सका। आग तेजी से फैलते हुए नर्सरी की ओर जा रही थी। किसानों ने नगरपालिका में फायर बिग्रेड के लिए फोन लगाया। सूचना पर फायर ब्रिगेड रेड ने पहुंचकर आग बुझाई।
20 दिन में 16 स्थानों पर लगी आग
क्षेत्र में आग लगने की घटनाएं लगातार हो रही है। बीते 20 दिनों में 16 स्थानों पर आग लग चुकी है। अधिकांश आग किसानों की कटी फसल में लग रही है। किसानों ने बताया खेत में गेहूं की फसल पकते ही आग की घटनाएं बढ़ जाती है। दुश्मनी की वजह से आग की घटनाएं हो रही है। नपा के फायर बिग्रेड के ड्राइवर मनीष रगड़े ने बताया पिछले 20 दिनों में फायर बिग्रेड 16 स्थानों पर आग बुझाने पहुंची है। बरई, परमंडल, निरगुड़, हरदौली, आष्टा, मयावाड़ी, दुनावा, घाटबिरोली, कोल्हिया, रतेड़ाकला, चंदोराकला, बाड़ेगांव, चंदोराखुर्द, गौला सहित अन्य गांवों में आग लग चुकी है। जिसमें से गौला, निरगुड़, हरदौली में किसानों के खलिहान के साथ मकान भी जल गए है।
hin_Deva hin_Deva kas_Deva hin_Deva hin_Deva hin_Deva